Kaja/1934/03/25/916 wabsi wolikogudest wälja


Uued linnavalitsused määratakse aprillis. 

Eelmises lehes tõime teate kohtu- ja siseministri otsuse põhjal omavalitsusvolikogudest välja langevate vabadussõjalaste kohta. Täiendavalt kuuleme, et linnavolikogudesse valitud 507 volinikust kustutatakse volinikkude nimekirjast ministri otsuse põhjal 174 vabside saadikut ja 268 alevivolikogude saadikust langeb välja 44 vabsi. 

Vallavolikogudesse on valitud kokku 6.847 volinikku. Neist on 698 riigivastasteks tunnustatud vabadussõjalaste esindajat, kes nüüd volikogude nimekirjast kustutatakse. Kogusummas heidetakse volikogudest välja 916 vabsi.

Uusi valimisi vabside kandidaatide väljaheitmise tõttu ei võeta kuuldavasti ette üheski omavalitsuses. Küll tulevad aga linnavalitsused määramisele valitsuse poolt neis linnades, kus volikogude koosseis vabside väljaheitmise tõttu väheneb üle 30 protsendi.

Uute linnavalitsuste määramine vabariigi valitsuse poolt toimub peale pühi.

Kaja
1934